Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva mestskej časti 
Bratislava – Nové Mesto
Dňa:  12. 06. 2012

Návrh 
stanoviska mestskej časti Bratislava – Nové Mesto k návrhu dodatku Štatútu hlavného mesta Slovenskej republiky Bratislavy, ktorým sa navrhujú úpravy kompetencií v oblasti civilnej ochrany obyvateľstva, krízového riadenia, hospodárskej mobilizácie, obrany a ochrany pred povodňami
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                        1. Návrh uznesenia
prednosta MÚ BNM                                                         2. Dôvodovú správu
							        3. Návrh stanoviska k dodatku 
                                                                                          	Štatútu hl. mesta SR Bratislavy
							        4. Žiadosť primátora  									        5. Návrh Dodatku Štatútu hl. 									mesta SR Bratislavy									

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Ing. Ľudovít Kollárik                                                   	- nie je potreba právneho                     
prednosta MÚ BNM                                                         	posúdenia	

Na rokovanie prizvať:
––––––––––––––––––-
spracovateľa

jún 2012

Návrh uznesenia: 

Miestne zastupiteľstvo 

s ch v a ľ u j e 

stanovisko mestskej časti Bratislava-Nové Mesto  k návrhu dodatku Štatútu hlavného mesta Slovenskej republiky Bratislavy, ktorým sa navrhujú upraviť kompetencie v oblasti civilnej ochrany obyvateľstva, krízového riadenia, hospodárskej mobilizácie, obrany štátu a ochrany pred povodňami

-	bez pripomienok

-	s pripomienkami  

Dôvodová správa

Dňa 11.04.2012 bola mestskej časti doručená žiadosť primátora hlavného mesta SR Bratislavy predmetom, ktorej je návrh dodatku Štatútu hlavného mesta Slovenskej republiky Bratislavy. 

V súlade s čl. 103 ods. 2 Štatútu hlavného mesta Slovenskej republiky Bratislavy doručí starosta mestskej časti primátorovi hlavného mesta písomné stanovisko Miestneho zastupiteľstva do dvoch mesiacov odo dňa požiadania. V prípade, že starosta v lehote dvoch mesiacov odo dňa požiadania písomné stanovisko miestneho zastupiteľstva nedoručí, má sa za to, že miestne zastupiteľstvo s predloženým návrhom súhlasí.

Návrhom dodatku k Štatútu hlavného mesta Slovenskej republiky Bratislavy (ďalej len „štatút“) je navrhnutá nasledovná úprava týkajúca sa pôsobnosti Bratislavy v oblasti civilnej ochrany obyvateľstva, obrany štátu, krízového riadenia a hospodárskej mobilizácie, ochrany pred povodňami.

V oblasti civilnej ochrany obyvateľstva:
- úprava čl. 51 a 52 štatútu, ktorou sa ukladá povinnosť mestských častí predkladať mestu podklady pre spracovanie celomestských plánov ochrany obyvateľstva.

V oblasti obrany štátu, krízového riadenia a hospodárskej mobilizácie:
- v článku 53 a 54 štatútu sa vypúšťajú kompetencie mesta a mestských častí v oblasti hospodárskej mobilizácie a nanovo sa zavádzajú v článku 77 a 78 štatútu;
- podkladom k prerozdeleniu kompetencií mesta a mestských častí sa uskutočňuje v súlade so zákonom č. 179/2011 Z. z. o hospodárskej mobilizácií v znení neskorších predpisov, ako prenesený výkon štátnej správy;
- rozdelenie kompetencií medzi mesto a mestské časti sleduje princíp koordinovania a sledovania činností z úrovne mesta a výkonu z úrovne mestských častí.

V oblasti ochrany pred povodňami:
- v súlade so zákonom č. 7/2010 Z. z. o ochrane pred povodňami v znení neskorších predpisov sú vypracované nové články 70 a 71 štatútu, ktoré zavádzajú a rozdeľujú nové kompetencie medzi mesto a mestské časti, taktiež aj v tomto prípade sa jedná o prenesený výkon štátnej správy a je postavený na rovnakých princípoch ako vyššie uvedené, t. j. na princípe koordinovania a sledovania činností z úrovne mesta a výkonu z úrovne mestských častí.

S preneseným výkonom štátnej správy na mestské časti súvisia finančné ako aj materiálne nároky, ktoré v predkladanom materiály nie sú uvedené. Predkladané zmeny v štatúte z pohľadu mestskej časti Bratislava – Nové Mesto znamenajú zaťaženie rozpočtu mestskej časti odhadom o viac ako 10 000,- € ročne.

Odporúčame:
Návrh dodatku Štatútu hlavného mesta Slovenskej republiky Bratislavy schváliť.

Návrh stanoviska mestskej časti Bratislava – Nové Mesto k návrhu dodatku Štatútu hlavného mesta Slovenskej republiky Bratislavy

Miestne zastupiteľstvo

s ú h l a s í

s Návrhom dodatku Štatútu hlavného mesta Slovenskej republiky Bratislavy, ktorým sa navrhujú upraviť kompetencie v oblasti civilnej ochrany obyvateľstva, krízového riadenia, hospodárskej mobilizácie, obrany štátu a ochrany pred povodňami.